jkorsvik/nowiki_second_scrape_merged huggingface dataset:
Den tyske ørns fortjenesteorden

Den tyske ørns fortjenesteorden (tysk:Verdienstorden vom Deutschen Adler, også kalt Deutscher Adlerorden) var en tysk nasjonalsosialistisk orden.
Den ble opprettet 1. mai 1937 og ble gitt hovedsakelig til ikke-tyske diplomater. Få unntak ble likevel gjort, Joachim von Ribbentrop ble tildelt etter at han ble utenriksminister 4. februar 1938, Reichsführer-SS Heinrich Himmler fikk tildelt en, og Konstantin von Neurath fikk tildelt en 20. april 1939. Antall utdelte er ukjent, og ordenen opphørte etter Det tredje rikes fall i 1945.


== Design ==
Utmerkelsen er et kors basert på malteserkorset, med tyske ørner i gull i hjørnene, bærende på et hakekors i klørne. Til militære (etter desember 1943) hadde korset også kryssede sverd. Korset henger i et 46 mm rødt bånd med striper av hvitt, sort og hvitt i sidene. De to høyeste klassene har en seks eller åttekantet stjerne festet bak korset, og er uten bånd. Utmerkelsen var basert på designet til Den sorte- og Den røde ørns orden.


== Klasser ==
Fra 1937 til 1943 eksisterte den i seks klasser:

Großkreuz des Deutschen Adlerordens (Storkors)
Deutscher Adlerorden mit Stern (med stjerne)
Deutscher Adlerorden, 1. Stufe (1. klasse)
Deutscher Adlerorden, 2. Stufe (2. klasse)
Deutscher Adlerorden, 3. Stufe (3. klasse)
Deutsche Verdienstmedaille (Tysk fortjenestemedalje)Fra desember 1943 ble ordenen også gitt til militære (med kors), og følgene ni klasser eksisterte:

Goldenes Großkreuz des Deutschen Adlerordens (Storkors i gull)
Großkreuz des Deutschen Adlerordens (Storkors)
Deutscher Adlerorden, 1. Stufe (1. klasse)
Deutscher Adlerorden, 2. Stufe (2. klasse)
Deutscher Adlerorden, 3. Stufe (3. klasse)
Deutscher Adlerorden, 4. Stufe (4. klasse)
Deutscher Adlerorden, 5. Stufe (5. klasse)
Silberne Verdienstmedaille (Tysk fortjenestemedalje i sølv)
Bronzene Verdienstmedaille (Tysk fortjenestemedalje i bronse)


== Mottakere ==
Storkorset i gull ble utdelt 14 ganger:

Ion Antonescu, øverste sjef for den romanske hær
Boris III av Bulgaria, konge
Galeazzo Ciano, italiensk utenriksminister
Francisco Franco, spansk politiker og general
Dr. Wilhelm Frick, Riksminister
Heinrich Himmler, Reichsführer-SS
Admiral Miklós Horthy, Ungarn
Carl Gustaf Mannerheim, Sjefskommandør for de finske væpnede styrker
General Hiroshi Oshima, japansk ambassadør
Risto Ryti, finsk president
Konstantin von Neurath, tysk utenriksminister
Joachim von Ribbentrop,  tysk utenriksminister
Jozef Tiso, slovakisk president 1939-1945, tildelt to ganger, for krigen mot Polen i 1939, og for invasjonen av Sovjetunionen 1942En spesialutgave av storkorset i gull med diamanter  (Grosskreuz des Deutschen Adlerordens in Gold und Brillanten) ble tildelt Benito Mussolini 25. september 1937.
David Moorcroft

David Robert Moorcroft (født 10. april 1953) er en engelsk tidligere mellom- og langdistanseløper som en periode var verdensrekordholder på 5000 meter. Hans fremste meritter er bronsemedaljene fra EM 1978 i Praha og EM 1982 i Helsingfors, på henholdsvis 1500- og 5000 meter.


== Verdensrekorder ==
Under Bislett Games i 1982 løp han 5000 meter på 13:00.41, en forbedring av eksisterende verdensrekord med 5.79 sekunder, uten bruk av fartsholder. Tiden ble slått av Said Aouita først i 1985. I 1993 satte han verdensrekord i klasse 40+, ved å løpe en engelsk mil på 4:02.53.


== Referanser ==


== Eksterne lenker ==
(de) David Moorcroft – Munzinger Sportsarchiv 
(en) David Moorcroft – Olympedia 
(en) David Moorcroft – Sports-Reference (OL-resultater – arkivert) 
(en) David Moorcroft – Commonwealth Games Federation 
(en) David Moorcroft – World Athletics 
(en) David Moorcroft – Track and Field Statistics
Indexi (musikkpris)

Indexi (tidligere Davorin) er den bosniske musikkprisen. Den ble grunnlagt i 2002, i Zenica, av Josip Dujmović. Det opprinnelige navnet på premien ble gitt til ære for den mest kjente bosniske pop/rock vokalisten Davorin Popović, det nye navnet for dennes band Indexi.


== Eksterne lenker ==
Offisielt nettsted
It’s a Heartache

«It's a Heartache» er en britisk countrypop-sang med melodi og tekst av Steve Wolfe og Ronnie Scott, som ble spilt inn på plate av Juice Newton i 1977 samt av Bonnie Tyler (på RCA) og Ronnie Spector (fra The Ronettes) i 1978. Produsenter for Tylers plate var Steve Wolfe og Ronnie Scott.
Tylers versjon viste seg å bli den største listehiten med en tredjeplass på den amerikanske Billboard Hot 100-singlelisten og en fjerdeplass på den britiske singlelisten.Tylers innspilling ble også en amerikansk Top Ten countrymusikk-hit.
Newtons versjon ble utgitt i 1977 på de utenlandske utgivelsene av hennes album Come to Me. Singleplaten solgte til gull i Mexico og var den opprinnelige listeversjonen i USA med en 86.-plass på den amerikanske Billboard Hot 100-singlelisten i 1978 før Tylers raskt utgitte coverversjon formørket Newtons singleliste-suksess.


== Coverversjoner ==
Siden 1977 har tallrike coverversjoner blitt utgitt på plate.
Countrypopgruppen Dave & Sugar utgav en coverversjon i 1981. Den nådde en 32.-plass på den amerikanske countrylisten.Trick Pony utgav en coverversjon på albumet R.I.D.E. Den ble utgitt på single i 2005 og nådde en 22.-plass på samme liste.En versjon finnes på Arab Straps Ten Years of Tears.


== Norske versjoner ==
Arne Bendiksen, Prima Vera samt Kruse og Hamnes har skrevet norske tekster. Bendiksens norske tittel er «Du er ensom». Prima Veras versjon bærer tittelen «Gi meg penger». Kruses og Hamnes' versjon heter «For et topplag».


=== Innspillinger ===
Produsent for Johansens versjon var Jan Høiland.


== Tysk versjon ==
Wenche Myhre spilte inn sangen og ga den ut på singel i 1978. På tysk heter sangen Lass mein Knie, Joe. Den tyske teksten er skrevet av W. Hofer.


== Dansk versjon ==
Wenche Myhre spilte inn sangen og ga den ut på singel i 1978. På dansk heter sangen Flydt din hånd, John.


== Listeplasseringer ==


== Referanser ==
Johannes Vinjum

Johannes Vinjum (født 1930 i Aurland i Sogn, død 23. november 1991 i Oslo) var kunstmaler og grafiker. Vinjum gjennomførte kunststudier i Oslo. 
Flere av arbeidene hans er å finne i Nasjonalgalleriet, Riksgalleriet og Museet for samtidskunst. Hans kjæreste motiv var fjellene i Aurland, katedralen i Chartres og barneportretter. Vinjum var festspillutstiller i Bergen i 1984. Etter at han døde, gav familien en stor malerisamling til Aurland kommune. Denne samlingen er nå å finne i Galleri Vinjum på Aurlandsvangen.


== Referanser ==


== Litteratur ==
Flor, Rostad, Hougen: Johannes Vinjum  ISBN 82-90455-00-3


== Eksterne lenker ==
Sogn og Fjordane fylkesleksikon: Johannes Vinjum
Vibeke Hurum: Johannes Vinjum
Andrej Prokofjev

Andrej Vasiljevitsj Prokofjev (russisk: Андрей Васильевич Прокофьев, født 6. juni 1959, død 19. juni 1989) er en tidligere russiske friidrettsutøver som representerte Sovjetunionen på korte distanser. Hans fremste meritt var trolig gullmedaljen på 4 x 100 meter under OL 1980 i Moskva, fulgt av sølvmedaljen på 110 meter hekk i EM 1982 i Helsingfors og sølvmedaljen på 4 x 100 meter i VM 1983 i Helsingfors.


== Referanser ==


== Eksterne lenker ==
(en) Andrej Prokofjev – Olympics.com 
(en) Andrej Prokofjev – Olympic.org 
(en) Andrej Prokofjev – Olympedia 
(en) Andrej Prokofjev – Sports-Reference (OL-resultater – arkivert) 
(en) Andrej Prokofjev – World Athletics 
(en) Andrej Prokofjev – Track and Field Statistics
Allen Coombs

Allen William Mark «Doc» Coombs (født 23. oktober 1911, død 30. januar 1995) var en britisk elektronikkingeniør på Post Office Research Station, Dollis Hill. Han var en av designerne av Mark II eller produktversjonen av Colossus-dataen, som ble brukt i Bletchley Park for å knekke koder under andre verdenskrig, og tok over som leder for prosjektet da Tommy Flowers bevegte seg videre til andre prosjekter.


== Kilder ==
A.W.M. Coombs: «The Making of Colossus». I: Annals of the History of Computing, volum 5, nr. 3 1983 (s. 253–259)


== Eksterne lenker ==
Artikkel av Brian Randall
Nekrolog i The Independent
Konstantin von Neurath

Konstantin Freiherr von Neurath (født 2. februar 1873 i Vaihingen i Kongeriket Württemberg, død 14. august 1956 i Enzweihingen i Baden-Württemberg) var en tysk nazist, diplomat, utenriksminister (1932–1938), og guvernør i Böhmen-Mähren fra 21. mars 1939 til 24. august 1943.Han ble etter krigen (1946) dømt til 15 års fengsel for krigsforbrytelser og forbrytelser mot menneskeheten. Han slapp ut fra Spandau-fengselet allerede i 1954 av medisinske årsaker (etter å ha hatt ett hjerteinfarkt).


== Bakgrunn ==
Neurath var født i Kongeriket Württemberg i en schwabisk lavadelsfamlie som sønn av godseieren, politikeren og kammerherren Konstantin Sebastian von Neurath. Han studerte juss ved Eberhard-Karls-Universität Tübingen og ved Humboldt-Universität zu Berlin. Etter avlagt eksamen arbeidet han ved et lokalt advokatkontor i hjembyen, men gikk inn i offentlig tjeneste i 1901 da han ble ansatt ved det tyske utenriksdepartementet i Berlin. I perioden 1903 til 1914 tjenestegjorde han ved den tyske ambassaden i London, og deretter som ambassaderåd i Konstantinopel.


== Første verdenskrig ==

Etter utbruddet av første verdenskrig ble han beordret som offiser ved et infanteriregiment, hvor han i desember 1914 ble tildelt Jernkorset. Etter å ha blitt alvorlig skadet i 1916, ble han dimittert fra militær tjeneste og vendte tilbake til sin diplomatiske post i Det osmanske riket. Fra slutten av 1917 og resten av krigen ledet han regjeringen i Württemberg hos Vilhelm II av Württemberg.
I 1919 vendte han tilbake til diplomatisk tjeneste, som sendemann til København, og fra 1921 og fram til 1930 i Roma.


== Politiker ==

Etter Gustav Stresemanns død, var det Neurath som president Paul von Hindenburg ønsket som den nye utenriksministeren, men dette ble ikke politisk mulig før i 1932 da Franz von Papen dannet regjering. Han beholdt denne posten under de kommende regjeringer av Kurt von Schleicher og Adolf Hitler, hvor Neurath sto som en eksponent for en konservativ, faglig rettet embetsutøvelse.
Neurath gikk av 4. februar 1938 og ble erstattet med sin gamle rival Joachim von Ribbentrop.  Hitler utnevnte ham da som minister uten portefølje, noe som medførte at Neurath var formelt sett regjeringsmedlem helt fram til krigens avslutning, men uten noe politisk makt.
Etter den tyske innmarsjen i Tsjekkoslovakia 15. mars 1939 ble Neurath såkalt riksprotektor for Böhmen-Mähren. Hitler var misfornøyd med at Neurath ikke brukte harde nok midler til å slå ned den tsjekkiske motstandsbevegelsen og hans stedfortreder Reinhard Heydrich fikk i september 1941 overdratt alle Neuraths fullmakter. Neurath søkte om avskjed, men denne ble ikke innvilget før i august 1943 og erstattet av Wilhelm Frick. I mellomtiden hadde Kurt Daluege overtatt fullmaktene etter motstandsbevegelsens likvidering av Heydrich.


== Referanser ==
Kutre Dulecha

Kutre Dulecha (født 22. august 1978 i Sidamo) er en etiopisk friidrettsutøver som konkurrerer i mellomdistanse- og langdistanseløp.
Dulechas store gjennombrudd kom med bronsemedaljen på 1500 meter under VM 1999 i Sevilla. Hun ble nummer fire ved OL 2000 i Sydney. Under innendørs-VM 2004 ble hun verdensmester på 1500 meter.
I tillegg til merittene på mellomdistansene ble hun i 2000 verdensmester i terrengløp. Hun har også vunnet Amsterdam maraton (2005).


== Referanser ==


== Eksterne lenker ==
(en) Kutre Dulecha – Olympedia 
(en) Kutre Dulecha – Sports-Reference (OL-resultater – arkivert) 
(en) Kutre Dulecha – World Athletics 
(en) Kutre Dulecha – Track and Field Statistics
Jared Tallent

Jared Tallent (født 17. oktober 1984) er en australsk friidrettsutøver (kappgjenger). 
Tallent deltok i junior-VM 2001 der han endte på 19.-plass i 10 km kappgang. Som senior deltok han i VM 2005 i Helsingfors der han endte på 18.-plass. Bedre gikk det i Samveldelekene 2006 der han tok bronse i 20 km kappgang.
Under OL 2008 stilte han opp på både 20- og 50-kilometeren, og tok medalje i begge øvelsene. Det ble sølv på den lengste distansen og bronse på den korteste.
Han tok sølv under Sommer-OL 2016.


== Referanser ==


== Eksterne lenker ==
(en) Jared Tallent – Olympics.com 
(en) Jared Tallent – Olympic.org 
(en) Jared Tallent – Olympedia 
(en) Jared Tallent – Sports-Reference (OL-resultater – arkivert) 
(en) Jared Tallent – databaseOlympics.com (arkivert) 
(en) Jared Tallent – Australian Olympic Committee 
(en) Jared Tallent – World Athletics 
(en) Jared Tallent – Athletics Australia 
(en) Jared Tallent – Track and Field Statistics
Aleksander Jazevitsj

Aleksander Jazevitsj (født 8. september 1956) er en tidligere friidrettsutøver som representerte Sovjetunionen. Han er best kjent for sølvmedaljen på 400 meter hekk under EM 1982 i Athen.


== Referanser ==


== Eksterne lenker ==
(en) Aleksander Jazevitsj – World Athletics 
(en) Aleksander Jazevitsj – Track and Field Statistics
Uwe Ackermann

Uwe Ackermann (født 12. september 1960 i Zwickau) er en tysk tidligere friidrettsutøver som representerte Øst-Tyskland på 400 meter hekk.
Hans fremste prestasjon er bronsemedaljen fra EM 1982 i Athen, hvor han løp på 48.64.


== Personlig rekord ==
400 m hekk – 48.50 (7. juli 1982)


== Referanser ==


== Eksterne lenker ==
(de) Uwe Ackermann – Munzinger Sportsarchiv 
(en) Uwe Ackermann – World Athletics 
(en) Uwe Ackermann – Track and Field Statistics
Fengtianklikken

Fengtianklikken (kinesisk: 奉系; pinyin: Fèng Xì) var en av flere klikker eller fraksjoner som brøt ut fra Beiyangklikken i krigsherretiden i Republikken Kina. Den har sitt navn etter provinsen Fengtian (nå Liaoning) og ble anført av  Zhang Zuolin. Fengtianklikken kjempet mot Zhiliklikken om kontrollen over Beijing under første Zhili-Fengtian-krig (1922) og andre Zhili-Fengtian-krig (1924). 
Fengtianklikkens styrke begynte å avta under Nordekspedisjonen som Kuomintang satte inn mot de nordlige krigsherrer. Under retretten nordover i 1928 sprengte Zhang Zuolins japanske støttespillere opp hans tog og tok livet av ham. Etter japanernes snikmord av ham overtok hans sønn, Zhang Xueliang, lederskapet for klikken. Zhang Xueliang gikk deretter over til Chiang Kai-shek med hele sin hær.
Domingo Ramón

Domingo Jesús Ramón Menargues (født 10. mars 1958 i Crevillente, Alicante) er en spansk tidligere friidrettsutøver, best kjent for bronemedaljen fra 3000 meter hinder under EM 1982 i Athen. Ramón sin personlig rekord 8:15.74, ble satt 21. juli 1980 i OL i Moskva.


== Referanser ==


== Eksterne lenker ==
(en) Domingo Ramón – Olympedia 
(en) Domingo Ramón – Sports-Reference (OL-resultater – arkivert) 
(en) Domingo Ramón – World Athletics 
(en) Domingo Ramón – Track and Field Statistics
Antonio Corgos

Antonio Corgos Cervantes (født 10. mars 1960 i Barcelona, Catalonia) er en spansk tidligere lengdehopper. Han vant to sølvmedaljer i EM innendørs, men karrierens høydepunkt var udiskutabelt sølvmedaljen fra EM utendørs 1982 i Athen.


== Referanser ==


== Eksterne lenker ==
(en) Antonio Corgos – Olympedia 
(en) Antonio Corgos – Sports-Reference (OL-resultater – arkivert) 
(en) Antonio Corgos – World Athletics
Jan Leitner

Ján Leitner (født 14. september 1953 i Znojmo, Tsjekkoslovakia) er en tsjekkisk tidligere lengdehopper. Hans to fremste meritter er sølvmedaljen i EM 1982 i Athen og gullmedaljen fra VM innendørs 1985 i Paris. Leitner vant innendørs-EM i 1984 og fikk tredjeplass i 1986.


== Referanser ==


== Eksterne lenker ==
(de) Jan Leitner – Munzinger Sportsarchiv 
(en) Jan Leitner – Olympedia 
(en) Jan Leitner – Sports-Reference (OL-resultater – arkivert) 
(cz) Jan Leitner – Tsjekkias olympiske komité 
(en) Jan Leitner – World Athletics 
(en) Jan Leitner – Track and Field Statistics
Philippe Le Hardy de Beaulieu

Philippe Le Hardy de Beaulieu (født 1887, død 1942) var en belgisk fekter som deltok i de olympiske leker 1912 i Stockholm, han deltok også under Ekstralekene 1906 i Athen.
Le Hardy de Beaulieu vant en olympisk bronsemedalje i fekting under Sommer-OL 1912 i Stockholm. Han kom på tredjeplass i den individuelle konkurranseb i kårde, bak sin landsmann Paul Anspach og Ivan Osiier fra Danmark.
Seks år tidligere, under Ekstralekene 1906 i Athen, var han med på det belgiske laget som kom på tredjeplass, bak Frankrike og Storbritannia, i lagkonkurransen i kårde.


== OL-medaljer ==
1912  Stockholm -  Bronse i fekting, kårde
(1906  Athen -  Bronse i fekting, kårde lagkonkurranse (Belgia)


== Referanser ==


== Eksterne lenker ==
(en) Philippe Le Hardy de Beaulieu – Olympics.com 
(en) Philippe Le Hardy de Beaulieu – Olympic.org 
(en) Philippe Le Hardy de Beaulieu – Olympedia 
(en) Philippe Le Hardy de Beaulieu – Sports-Reference (OL-resultater – arkivert) 
(en) Philippe Le Hardy de Beaulieu – databaseOlympics.com (arkivert)
Bagatur

Bagatur (kinesisk: 巴特尔, pinyin: Bate'er,  født i februar 1955 i Kangping i provinsen Liaoning i Folkerepublikken Kina) er en mongolskettet kommunistisk politiker i Folkerepublikken Kina. Han to magstergrad i politisk økonomi og ble yrkesaktiv i 1973.  Han gikk inn i Kinas kommunistiske parti i 1981 og besatte deretter en rekke stillinger i forskjellige lokale grener av partiet, blant annat i Beijing. Årene 1989–1990 studerte han i Japan. Han er for tiden ordførende i den autonome regionen Indre Mongolia.


== Referanser ==


== Eksterne lenker ==
(en) Bagatur hos China Vitae
Gerard Nijboer

Gerard Nijboer (født 18. august 1955 i Hasselt) er en nederlandsk tidligere maratonløper.
Karrierens høydepunkt var sølvmedaljen fra OL 1980 i Moskva og seieren i EM 1982 i Athen. Etter gullmedaljen i Athen ble han kåret til årets nederlandske utøver. Nijboer sin personlige rekord er på 2:09:01 fra Amsterdam Marathon, 26. april 1980, som på denne tiden var tidenes nest raskeste etter Derek Claytons 2:08:34 fra 1969.


== Referanser ==


== Eksterne lenker ==
(de) Gerard Nijboer – Munzinger Sportsarchiv 
(en) Gerard Nijboer – Olympics.com 
(en) Gerard Nijboer – Olympic.org 
(en) Gerard Nijboer – Olympedia 
(en) Gerard Nijboer – Sports-Reference (OL-resultater – arkivert) 
(en) Gerard Nijboer – World Athletics 
(en) Gerard Nijboer – Track and Field Statistics
Eira (skip)

«Eira» har vært navnet på flere skip:

DS «Eira» (1891) – Lokalruteskip
DS «Eira» (1896) – Lokalruteskip
MF «Eira» (1955) – Bilferge som tilhørte Møre og Romsdal Fylkesbåtar.
MF «Eira» (2002) – Bilferge tilhørende Fjord1
S/S Eira, finsk skip
Jean Hoffman

Jean Hoffman (født 29. september 1893, død ukjent) var en belgisk sportsutøver som deltok i de olympiske leker 1912 i Stockholm.
Hoffman vant en olympisk bronsemedalje i vannpolo under Sommer-OL 1912 i Stockholm. Han var med på det belgiske vannpololaget som kom på tredjeplass bak Storbritannia og Sverige.


== OL-medaljer ==
1912  Stockholm -  Bronse i vannpolo,  Belgia


== Eksterne lenker ==
(en) Jean Hoffman – Olympedia 
(en) Jean Hoffman – Sports-Reference (OL-resultater – arkivert) 
(en) Jean Hoffman – databaseOlympics.com (arkivert)
Lars Johan Bucht

Lars Johan Bucht (født 3. juli 1813 i Karungi i Norrbotten i Sverige, død 8. november 1852 i Kautokeino), var lensmann.
Bucht var lensmann i Överluleå fra ca. 1838 til 1848, da han ble suspendert for «försummelse i tjänsten» og søkte avskjed.
Fra 1848 til 1849 arbeidet han i Mounioniska i Finland som kontorassistent. Her engasjerte han seg også i arbeidet mot læstadianismen, som hadde fått stor oppslutning i distriktet. Fra 1849 søkte han arbeid på Finnmarkskysten, 
og fikk etter en stund arbeid hos en handelsmann i Talvik.
I september 1851 reiste han med handelsmann Carl Johan Ruth til Kautokeino for å hjelpe han med forretningsdriften. 
I Kautokeino var det på den tiden stor religiøs uro knyttet til den læstadianske vekkelsen. Lensmann Ole Isaksen Hætta var selv tilknyttet vekkelsen, og sokneprest Stockfleth sendte klage til futen over at lensmannen ikke greide å sørge 
for ro på stedet, slik at han kunne gjennomføre gudstjenestene. Stockfleth rådet futen til å gi Bucht fullmakt til å virke 
som lensmann. Da Ole I. Hætta ble avsatt 8. desember 1851, ble Bucht foreløpig ansatt i lensmannstillingen.
Som lensmann fikk Bucht ansvar for å gjennomføre arrestasjoner og innkreving av saksomkostninger for de som var dømt etter uroen. De åndelig vakte samene så på Bucht som en fiende, og ved Kautokeino-opprøret 8. november 1852 ble både Bucht og handelsmannen drept.


== Referanser ==


== Kilder ==
Nellejet Zorgdrager. De rettferdiges strid : Kautokeino 1852 : samisk motstand mot norsk kolonialisme ; oversattfra nederlandsk av Trond Kirkeby-Garstad. – Nesbru : Vett & viten ; Oslo : i samarbeid med Norsk folkemuseum, 1997. – 558 s..(Samiske samlinger ; B.18, red.: Ove Pettersen).

Länsman Buchts brev. Tornedalica nr 25 1978.


== Eksterne lenker ==
Kautokeino, Ministerialbok nr. 2 (1843-1861), Døde og gravlagde 1853, side 196
Armand Parmentier

Armand Parmentier (født 15. februar 1954 i Waregem, Vest-Flandern) er en belgisk tidligere maratonløper, som vant sølvmedalje under EM 1982 i Athen.


== Referanser ==


== Eksterne lenker ==
(de) Armand Parmentier – Munzinger Sportsarchiv 
(en) Armand Parmentier – Olympedia 
(en) Armand Parmentier – Sports-Reference (OL-resultater – arkivert) 
(en) Armand Parmentier – World Athletics 
(en) Armand Parmentier – Track and Field Statistics
Félicien Courbet

Félicien Courbet (født 25. februar 1888, død 20. desember 1967) var en belgisk svømmer og vannpolospiller som deltok i flere olympiske leker, 1908 i London,
1912 i Stockholm og 1920 i Antwerpen.
Courbet vant en olympisk bronsemedalje i vannpolo i Sommer-OL 1912 i Stockholm. Han var med på det belgiske vannpololaget som kom på tredjeplass bak Storbritannia og Sverige. 
Han klarte ikke å vinne noen medalje i svømming i de tre olympiske lekene han deltok i. Han satte ny europarekord på 100 meter bryst med 1.22,6  i Brussel 30. september 1909.


== OL-medaljer ==
1912  Stockholm -  Bronse i vannpolo,  Belgia


== Referanser ==


== Eksterne lenker ==
(en) Félicien Courbet – Olympics.com 
(en) Félicien Courbet – Olympic.org 
(en) Félicien Courbet – Olympedia 
(en) Félicien Courbet – Sports-Reference (OL-resultater – arkivert) 
(en) Félicien Courbet – databaseOlympics.com (arkivert)
Per N. Hagen

Per N. Hagen (født 12. juni 1936, død 9. januar 2010) var en norsk bonde og politiker som representerte Senterpartiet. Hagen var ordfører i Tynset fra 1972 til 1987. Deretter var han statssekretær i kommunal- og regionaldepartementet i to perioder, først under Johan J. Jakobsen, i perioden 1989 til 1990 og deretter under Ragnhild Q. Haarstad i perioden 1997 til 1999.
Hagen var vararepresentant på Stortinget for Hedmark Senterparti i perioden 1977 til 1981. Han var også leder for Stortingets kontrollutvalg for etterretnings-, overvåkings- og sikkerhetstjeneste (EOS-utvalget) fra 1996 til 1997.
Han fikk Trollkjerringprisen i 2003.


== Referanser ==


== Eksterne lenker ==
(no) Per N. Hagen hos Stortinget 
(no) Per N. Hagen hos Norsk senter for forskningsdata
Robert Hennet

Robert Joseph Charles Hennet (født 22. januar 1886, død 1930) var en belgisk fekter som deltok under Sommer-OL 1912 i Stockholm og Sommer-OL 1920 i Antwerpen.
Hennet ble olympisk mester i fekting under OL 1912 i Stockholm. Han var med på det belgiske laget som vant gull i lagkonkurransen i kårde.


== OL-medaljer ==
1912  Stockholm -  Gull fekting, kårde lag  Belgia


== Referanser ==


== Eksterne lenker ==
(en) Robert Hennet – Olympedia 
(en) Robert Hennet – Sports-Reference (OL-resultater – arkivert) 
(en) Robert Hennet – databaseOlympics.com (arkivert)
Janusz Trzepizur

Janusz Roman Trzepizur (født 21. mai 1959 i Namysłów) er en polsk tidligere høydehopper, best kjent for å ha vunnet sølvmedalje i høydehopp under EM 1982 i Athen. Han har også sølvmedalje fra innendørs-EM i 1982, begge gangene bak Dietmar Mögenburg fra tidligere Vest-Tyskland.


== Referanser ==


== Eksterne lenker ==
(de) Janusz Trzepizur – Munzinger Sportsarchiv 
(en) Janusz Trzepizur – Olympedia 
(en) Janusz Trzepizur – Sports-Reference (OL-resultater – arkivert) 
(en) Janusz Trzepizur – Track and Field Statistics
Haugsjåsund

Haugsjåsund er ei grend i Nissedal kommune i Telemark. Stedet ligger langs riksvei 41, ca. 1 mil sør for Treungen, og ca. 2 mil nord for Åmli i Aust-Agder. Haugsjåsund har blant annet en landhandel, en barnehage og en familiecamping. Stedet er også kjent for sine jettegryter, som er et populært badested.


== Referanser ==